Kan 2007, si Salonga nagpaluwas kan saiyang pinakainot na studio album sa laog nin pitong taon na inapod Inspired, na pinagsertipikaran bilang platinum sa Filipinas Naresibe niya man an Orden kan Lakandula, na igwa nin ranggong Commander (Komandante), gikan sa presidente kan Filipinas na si Arroyo bilang pagmidbid kan saiyang talento na nagtaong benepisyo sa sosyodad asin nagtaong marahay ribayan nin kultura. Siya nakaresibe man kan Congressional Medal of Achievement gikan sa Kamara de Representantes kan Filipinas. Nagbalik siya sa Broadway para sa saro pang musikal, an Les Misérables, ngunyan bilang si Fantine. An saiyang pagbabalik sa musikal nagtao nin kusog sa benta nin tiket kaini. Si Presidente Arroyo dinalan si Salonga sa konsyertong ini, kaiba an Filipino Amerikanong si Adam Jacobs bilang Marius asin Ali Ewoldt bilang Cosette. Nakaresibe si Salonga nin mga pag-umaw asin ginaray naunambitan sa lista nin mga paborito sa websityong Broadway.com kan mga paradalan bilang Best Replacement. Durante kan saiyang papel giraray sa Broadway kan mga taon na ini, siya nagluwas pa sa Broadway on Broadway 2007 asin Stars in the Alley 2007, nagtaram siya sa Broadway Artists Alliance Summer Intensives, nagin bisita sa musikal nin Broadway 25th Annual Putnam County Spelling Bee, asin nagpartisipar sa Broadway Cares / Equity Fights AIDS' 12th Annual Nothing Like a Dame na aktibdad tanganing tabangan an inisyatibo kan kababaihan sa salud kan The Actors Fund. Pakatapos kan pagganap sa Les Misérables, siya nagluwas pa sa duwang kaganapan: sa konsyerto kan US Military Academy Band sa West Point kun sain nagkanta siya nin apat na awit asin sarong encore, asin an saiyang saiyang sadiring konsyerto sa Tarrytown Music Hall sa New York. Nagin sibot siya sa iba pang konsyerto asin musikal, kabali na an Pamaskong presentasyon kan ABS-CBN sa Manila.